CELEX: 62020TN0378
Language: lt
Date: 2020-06-19 00:00:00
Title: Byla T-378/20: 2020 m. birželio 19 d. pareikštas ieškinys byloje Ryanair / Komisija

3.8.2020   
            
            
               LT
            
            
               Europos Sąjungos oficialusis leidinys
            
            
               C 255/35
            
         
      2020 m. birželio 19 d. pareikštas ieškinys byloje Ryanair / Komisija
      
      (Byla T-378/20)
      (2020/C 255/46)
      Proceso kalba: anglų
      
         Šalys
      
      
         Ieškovė: Ryanair DAC (Sordsas, Airija), atstovaujama advokatų E. Vahida, F. Laprévote, S. Rating ir I. Metaxas-Maranghidis
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2020 m. balandžio 15 d. Europos Komisijos sprendimą (ES) SA.56795 (1) ir
               
            
                  —
               
               
                  priteisti iš Europos Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad Europos Komisija pažeidė teisinį reikalavimą, kad pagal SESV 107 straipsnio 2 dalies b punktą leidžiama pagalba turi atitaisyti ypatingų įvykių padarytą žalą, bet ne vien žalą, kurią patyrė vienas nuo tokių įvykių nukentėjęs asmuo.
               
            
                  2.
               
               
                  Antrasis ieškinio pagrindas grindžiamas tuo, kad Europos Komisija padarė akivaizdžią vertinimo klaidą tikrindama pagalbos proporcingumą COVID-19 krizės sukeltai žalai.
               
            
                  3.
               
               
                  Trečiasis ieškinio pagrindas grindžiamas tuo, kad Europos Komisija pažeidė konkrečias SESV nuostatas ir bendruosius Europos teisės principus, susijusius su diskriminacijos draudimu, laisvu paslaugų judėjimu ir įsisteigimo laisve, kuriais nuo devintojo dešimtmečio pabaigos grindžiamas oro transporto liberalizavimas ES. Oro transporto rinkos liberalizavimas ES sudarė sąlygas tikrai visos Europos mažų kainų oro linijų augimui. Europos Komisija neatsižvelgė į COVID-19 krizės sukeltą žalą tokioms visos Europos oro linijoms ir jų įtaką Danijos oro junglumui, leidusi Danijai skirti pagalbą tik SAS. SESV 107 straipsnio 2 dalies b punkte numatyta valstybės pagalbos draudimo pagal SESV 107 straipsnio 1 dalį išimtis, tačiau jame nenumatyta išimties iš kitų SESV taisyklių ir principų.
               
            
                  4.
               
               
                  Ketvirtasis ieškinio pagrindas grindžiamas tuo, kad nepaisydama rimtų sunkumų Europos Komisija nepradėjo oficialios tyrimo procedūros ir pažeidė ieškovės procesines teises.
               
            
                  5.
               
               
                  Penktasis ieškinio pagrindas grindžiamas tuo, kad sprendime pažeista Komisijos pareiga motyvuoti.
               
            
         (1)  2020 m. balandžio 15 d. Europos Komisijos sprendimas (ES) dėl valstybės pagalbos SA. 56795 – Danija – COVID-19 protrūkio sukeltos žalos kompensavimas Scandinavian Airlines (dar nepaskelbtas Oficialiajame leidinyje)